ക്ലാസ്സ്മുറികള് അടച്ചപ്പോള് ഭിത്തികള് ബോര്ഡുകളായി, തെരുവുകള് ക്ലാസ്സ്മുറിയായി അലഞ്ഞു നടന്ന കുട്ടികളെ വിദ്യാഭ്യാസത്തിലേക്ക് തിരികെ കൊണ്ടുവന്ന അദ്ധ്യാപകന് പശ്ചിമ ബംഗാളിലെ വെസ്റ്റ് ബര്ധമന് ജില്ലയിലെ ജോബ അത്പറ ആദിവാസി ഗ്രാമത്തിലെ ഭിത്തികള് നിറയെ ബ്ലാക്ക് ബോര്ഡുകള് കാണാം.കോവിഡിനെക്കുറിച്ചുളള ഏറ്റവും പുതിയ അപ്ഡേറ്റുകള് ഇവിടെ വായിക്കൂ മഹമാരി മൂലം സ്കൂളുകള് അടച്ചതിനെ തുടര്ന്ന് ഓണ്ലൈന് വിദ്യാഭ്യാസത്തിന് വേണ്ട ഉപകരണങ്ങള് ഇല്ലാത്ത ഗ്രാമത്തിലെ വിദ്യാര്ഥികള്ക്കായി തെരുവ് ക്ലാസ്സ്മുറിയാക്കിയിരിക്കുകയാണ് ഒരദ്ധ്യാപകന്. 34 വയസുള്ള ദീപ് നാരായന് നായക് ആണ് ഇത്തരത്തിലുള്ള പ്രവര്ത്തനം കഴിഞ്ഞ ഒരു വര്ഷമായി ചെയ്തുകൊണ്ടിരിക്കുന്നത്. മാര്ച്ച് 2020ല് കോവിഡ് മൂലം രാജ്യം ഒന്നാകെ ലോക്ക് ഡൗണില് പ്രവേശിച്ചപ്പോള് ഗ്രാമത്തിലെ ഏക വിദ്യാലയവും അടച്ചുപൂട്ടി. എന്നാല് ദീപിന് തന്റെ വിദ്യാര്ത്ഥികളുടെ വിദ്യാഭ്യാസം നഷ്ടപെടുത്താന് തോന്നിയില്ല. അങ്ങനെയാണ് ഈയൊരു രീതി പരീക്ഷിക്കുന്നത്. ഇപ്പോള് റാസ്തര് മാസ്റ്റര്teacher of the streets എന്നാണ് അദ്ദേഹം അറിയപ്പെടുന്നത്. നഴ്സറി പാഠങ്ങള് മുതല് കോവിഡില് ഉപയോഗിക്കേണ്ട മാസ്ക് മുതല് സാനിറ്റൈസര് വരെയുള്ള കാര്യങ്ങളുടെ പ്രാധാന്യം വരെ അറുപതോളം വിദ്യാര്ത്ഥികള്ക്ക് ഇദ്ദേഹം പറഞ്ഞുകൊടുക്കുന്നു. ഓണ്ലൈന് ക്ലാസിന് ആവശ്യമായ ഉപകരണങ്ങള് ഒന്നുമില്ലാതിരുന്ന കുട്ടികളെ അവയൊക്കെ ഉപയോഗിക്കാന് ഈ ക്ലാസ്സുകള് പഠിപ്പിച്ചു. ദിവസ വേതന ജോലി ചെയ്യുന്നവരുടെ മക്കളാണ് ഇവിടെ പഠിക്കുന്നത്. ക്ലാസുകള് നഷ്ടപ്പെട്ട് വിദ്യാഭ്യാസത്തില് നിന്ന് ഇവര് അകന്നുപോകാനുള്ള സാധ്യത കൂടുതലാണ്. കന്നുകാലികളെ മേയ്ച്ചും അലഞ്ഞും നടന്ന കുട്ടികള് അങ്ങനെ പോകുന്നത് കണ്ടപ്പോഴാണ് ഇത്തരമൊരു ആശയത്തില് എത്തിയതെന്ന് അദ്ധ്യാപകന് പറയുന്നു. ഇപ്പോള് ആ ഗ്രാമത്തിലെ ജനങ്ങള്ക്ക് ദീപ് ഒരു പ്രതീക്ഷയാണ്. ഈയടുത്ത് നടന്ന School Childrens Online and Offline learning SCHOOL എന്ന സര്വേയില് ഗ്രാമീണ ഇന്ത്യയിലെ വിദ്യാര്ത്ഥികളുടെ അവസ്ഥ വെളിപ്പെടുത്തുന്നു. ലോക്ക്ഡൗണിനെ തുടര്ന്ന് ഇന്ത്യയിലെ ഗ്രാമപ്രദേശങ്ങളില് വിദ്യാഭ്യാസത്തിനുണ്ടായ ആഘാതം മനസിലാക്കാനാണ് ഈ സര്വേ നടത്തിയത്. ഇതില് ഗ്രാമീണ മേഖല നേരിടുന്ന ഓണ്ലൈന് വിദ്യാഭ്യാസത്തിന്റെ പ്രശ്നങ്ങള് പറയുന്നു. ഇന്റര്നെറ്റ് ഉപയോഗിക്കുന്നത് 8 ശതമാനം വിദ്യാര്ത്ഥികള് മാത്രമാണ്.36 ശതമാനം വിദ്യാര്ത്ഥികള്ക്ക് സ്മാര്ട് ഫോണ് ഇല്ല6 ശതമാനം വിദ്യാര്ത്ഥികള്ക്ക് ഡാറ്റ പാക്ക് റീചാര്ജ് ചെയ്യാന് സാധിക്കില്ലപഠിക്കുന്നവരില് 10 ശതമാനത്തോളം കുട്ടികള്ക്ക് കാര്യങ്ങള് മനസിലാക്കാന് സാധിക്കുന്നില്ല48 ശതമാനത്തോളം കുട്ടികള്ക്ക് കൃത്യമായി വായിക്കാന് അറിയില്ല സാങ്കേതിക എല്ലായിടത്തും എത്താത്തത് ഈ കാലത്ത് ഇന്ത്യയൊട്ടാകെ വിദ്യാര്ത്ഥികളെ ബാധിച്ചിരുന്നു. ഉള്ളവര്ക്ക് പലപ്പോഴും നെറ്റ്വര്ക്ക് കമ്ബനികള് ഈടാക്കുന്ന അമിത വിലയും പ്രശ്നത്തിന് ഇടയാക്കുന്നു. വീണ്ടും സ്കൂളുകള് പൂര്ണമായി തുറക്കുന്ന കാലം കാത്തിരിക്കുകയാണ് ഈ വിദ്യാര്ത്ഥികള്. അത് നീണ്ടുപോയാല് അവരുടെ ഭാവിയെയും അത് ബാധിക്കും. Tags